На основу члана 109. став 5. и 6. Статута општине Ћићевац („Сл. лист општине Ћићевац“, бр. 3/19),

Служба Локалне пореске администрације, дана 08.12.2020. године, сачинила је

ИЗВЕШТАЈ

о току јавне расправе у поступку припреме Нацрту Одлуке о локалним комуналним таксама

Јавни позив за учешће у јавној расправи у поступку припреме Нацрту Одлуке о локалним комуналним таксама, усвојило је Општинско веће на својој 12. седници, одржаној 19.11.2020. године и исти је објављен на интернет презентацији општине. У Јавном позиву садржан је

и Програм јавне расправе.

Предмет јавне расправе била је припрема Нацрту Одлуке о локалним комуналним таксама.

Јавна расправа је у складу са чланом 105. и 109. Статута општине Ћићевац, спровођена у трајању од 20 дана и то почев од 19.11.2020. године до 08.12.2020. године и организована је:

* у месним заједницама, организовањем састанака са грађанима и представницима Савета месних заједницама, којима ће присуствовати председник општине, чланови Општинског већа, службеници Службе за локалну пореску администрацију и друга заинтересована лица.

Дана 08. децембра 2020. године, са почетком у 12.00 часова, у оквиру јавне расправе одржана је јавна трибина у великој сали Скупштине општине Ћићевац. Осим представника Општинске управе није било других присутних лица.

Током трајања јавне расправе у писаном облику није изнет ни један предлог, сугестија или примедба у поступку припреме Нацрту Одлуке о локалним комуналним таксама.

Служба за локалну пореску администрацију, на основу напред наведеног, сачинила је Нацрту Одлуке о локалним комуналним таксама и доставља га Општинском већу на даљу надлежност.

СЛУЖБА ЛПА